Tina Turner

Tina Turner (tikrasis vardas Anna Mae Bullock, gimė 1939 m. lapkričio 26 d.) – viena sėkmingiausių roko, R&B atlikėjų per visą muzikos istoriją. Per savo muzikinę karjerą yra laimėjusi aštuonis Grammy apdovanojimus. 1986 Tina Turner buvo įamžinta Holivudo Žvaigždžių alėjoje, o 1991 įtraukiama į Rock and Roll žvaigždžių muziejų. 2000 metais atlikėja oficialiai atsisveikino su didžiąja scena.

2008 m. Turner po aštuonerių metų pertraukos surengė pasaulinį turą „Tina!: 50th Anniversary Tour“.

Biografija 

Anna Mae Bullock gimė 1939 m. lapkričio 26 d. pietų Amerikoje Tenesio valstijoje, Nutbušo gyvenvietėje, kur buvo auginama senelės. Sulaukusi 16 metų ji išvyko gyventi pas savo motiną į St. Louis. Čia ji sutiko rokenrolo atlikėją Iką Turnerį, savo būsimą vyrą. Būdama 18 metų ji buvo priimta į Iko muzikos grupę Kings of Rhythm. 1959 pabaigoje Anna užėmė pagrindinio atlikėjo vietą, o Ikas jai suteikė sceninį vardą Tina Turner, kuriuo ji žinoma iki šiol.  Atlikėja debiutavo su daina „A Fool in Love“, kuris papuolė į JAV Top 30 dainų sąrašą pasiekdama 27 vietą, tarp R&B dainų ji užėmė 2 vietą.  Po lydėjusios sėkmės Ikas pervadino Kings of Rhythm grupę į "Ike and Tina Turner Revue" ir netrukus Ikas vedė Tiną. Energinga atlikėja sulaukė dėmesio iš prodiuserio Philo Spectoro, kuris padėjo Tinai sukurti dainą "River Deep-Mountain High", priešingai nei Europoje, daina nebuvo populiari JAV . Po nesėkmės JAV grupei prasidėjo sunkus metas, kurį nutraukė 1971 metais pasirodžiusi daina „Proud Mary“ . Už šią dainą Tina Turner gavo pirmąjį Grammy apdovanojimą. 

Tinai Turner toliau populiarėjant, jos vyras Ikas perėmė grupės finansinius reiklus, sudarinėjo kontraktus bei koncertinių turų grafikus, netrukus prasidėjo nesutarimai šeimoje. Ikas pradėjo piktnaudžiauti narkotikais ir smurtauti prieš savo žmoną.  Nesutarimai pradėjo atsiliepti ir grupės finansiniams reikalams. Pagaliau po dar vieno Iko smurtavimo atvejo prieš pat koncertinį pasirodymą 1976 Dalase, Tina pabėgo nuo vyro. Keletą mėnesių slapstėsi pas savo draugus ir netrukus nusprendė pradėti savo solo karjerą.

Solo karjeros pradžia buvo sunki, prisidėjo ir skyrybų procesas, kuriuo metu ji sugebėjo išsaugoti savo sceninį vardą ir galutinai išsiskyrusi su savo vyru 1978 po 18 santuokos metų, ji vėl ėmėsi kūrybos. Pradžioje ji dainavo TV laidose, vėliau mažuose klubuose. 1982 metais Tinai nusišypsojo sėkmė – viena leidybos kompanija sutiko išleisti jos dainas Jungtinėje Karalystėje. Netrukus pasirodė jos solo albumas „Let‘s Stay Together“, kuris atlikėjai atnešė milžiniška sėkmę – trys albumo dainos papuolė į JAV Top 10, viena kurių, "What's Love Got to Do with It", užkopė į pirmąją vietą išsilaikydama dešimtuke 28 savaites. Už šią dainą atlikėjai buvo įteikti 2 Grammy apdovanojimai – Metų atlikėja bei Metų daina. 

1986 metais Tina Turner persikėlė gyventi į Europą. Čia su savo nauju gyvenimo partneriu Ervinu Bachu įsigijo namą Šveicarijoje. Tina Turner ir toliau aktyviai koncertavo, su savo naujuoju koncertiniu turu "Break Every Rule" papuolė į Gineso rekordų knygą kaip viena atlikėja koncertavusi prieš didžiausią auditoriją, siekusią 182 000 klausytojų. 1990-aisiais dainininkė išleidžia tokius hitus kaip „The Best“, „I Don't Wanna Fight“, jos koncertinis turas „Wildest Dreams World Tour” tampa vienas didžiausių per muzikos istoriją. 1993 metais sukuriamas autobiografinis filmas apie Tiną Turner "What's Love Got to Do with It", 1995 metais atlikėja pakviečiama sudainuoti pagrindinę dainą filmui Džeimsas Bondas, 1998 atlieka dainą filmui Liūtas Karalius. 1999 išleidžiamas albumas "Twenty Four Seven", o 2000 metais surengiamas dainininkės atsisveikinimo turas, kaip pati atlikėja sakė atėjo laikas padėti šokių batelius. Nepaisant to, kad Tina Turner atsisveikino su didžiąja scena, ji neatsisako sudainuoti labdaros renginių metu.

2001 m. Tenesio valstijos kelias tarp Brownsville ir Nutbush miestų buvo pavadintas „Tina Turner Highway“. 2003 m. ji kartu su Phil'u Cillins'u įrašė dainą „Great Spirits“ filmui „Brother Bear“.

2004 m. Turner išleido naują hitų rinkinį „All the Best“ ir singlą „Open Arms“. Daina sėkmingai pasirodė tiek Europoje, tiek Amerikoje. „All the Best“ tapo pirmuoju Turner albumu per 11 metų, kuris JAV gavo platininio statusą.

2006 m. Turner kartu su dainininke Elisa sudainavo dainą „Teach Me Again“, kuri Italijoje užėmė I vietą.

2007 m. gegužę Turner grįžo į sceną labdaros koncertui Londono Gamtos istorijos muziejuje. Tai buvo pirmasis pilnas jos šou per 7 metus. Tais pačiais metais ji su džiazo pianistu Herbie Hancock įrašė dainą „Edith and The Kingpin“ jo albumui „River: The Joni Letters“. O spalio 16 d. Carlos Santana išleido albumą „Ultimate Santana“, į kurį įtraukta daina „The Game Of Love“, kurią Turner įrašė 2002 m., bet kuri anksčiau nebuvo išleista.

2008 m. vasario 10 d. Turner pasirodė kartu su Beyoncé 50-uosiuose Grammy apdovanojimuose bei gavo Grammy apdovanojimą už „Edith and The Kingpin“. Balandžio 29 d. Turner paskelbė apie savo pasaulinį turą „Tina!: 50th Anniversary Tour“ metų gale. Tai pirmasis jos turas po „Twenty Four Seven Tour“. Gegužės 5 d. ji pasirodė šou Las Vegase su savo ilgamete drauge Cher. Rugsėjo 30 d. Turner išleido albumą „Tina!: Her Greatest Hits“, kuriame sudėti jos hitai bei dvi visiškai naujos dainos „I'm Ready“ ir „It Would Be A Crime“.

Koncertiniai solo turai 

 Private Dancer Tour -1984
 Break Every Rule Tour – 1987
 Foreign Affair Tour – 1990
 What’s Love? Tour – 1993
 Wildest Dreams Tour – 1996
 Twenty Four Seven Tour – 2000
 Tina!: 50th Anniversary Tour – 2008–2009

Dainos ir jų vietos Topuose

1960-1975 dainos

1975-2006 dainos

Svarbiausi albumai

Internetinės nuorodos 

 Oficialus puslapis

Išnašos 

JAV roko atlikėjai
JAV dainininkai
JAV aktoriai
Rokenrolo atlikėjai
R&B atlikėjai
Pop atlikėjai
Pop dainininkai
Šokių muzikos atlikėjai